User:Damjanac/sandbox

=Zloraba položaja= Zloraba položaja lahko pomeni uporabljanje oziroma zlorabljanje svojega položaja za osebno korist ali izrabljanje svojega položaja za nezakonito delovanje.

Definicija
Zloraba:
 * uporaba česa pozitivnega za kaj negativnega, slabega
 * uporaba v nasprotju z zakoni, pristojnostjo

Položaj:
 * način, kako je kaj nameščeno
 * mesto, prostor, na katerem je posameznik ali enota pri obrambi ali v napadu
 * dela in naloge, združene s posebnimi pristojnostmi, pravicami v določeni delovni, družbeni, politični skupnosti
 * nekaj, kar je opredeljeno s pravicami, obveznostmi ali ugledom v določeni družbi

Slovenski zakon
V 257. členu kazenskega zakonika Rupublike Slovenije je zapisano:

(1) 	Uradna oseba ali javni uslužbenec, ki, zato da bi sebi ali komu drugemu pridobila kakšno nepremoženjsko korist ali da bi komu prizadejala škodo, izrabi svoj uradni položaj ali prestopi meje uradnih pravic ali ne opravi uradne dolžnosti, se kaznuje z zaporom do enega leta.

(2) 	Če storilec z dejanjem iz prejšnjega odstavka povzroči večjo škodo ali huje prekrši pravice drugega, se kaznuje z zaporom do treh let.

(3) 	Uradna oseba ali javni uslužbenec, ki, zato da bi sebi ali komu drugemu pridobila protipravno premoženjsko korist, izrabi svoj uradni položaj ali prestopi meje uradnih pravic ali ne opravi uradne dolžnosti, se kaznuje z zaporom od treh mesecev do petih let.

(4) 	Enako kot v prejšnjem odstavku se kaznuje storilec iz prejšnjega odstavka, ki izkoristi svoj položaj ali vpliv za nezakonito povečanje lastnega premoženja v večji vrednosti.

(5) 	Če je storilec z dejanjem iz tretjega in četrtega odstavka pridobil sebi ali komu drugemu veliko protipravno premoženjsko korist in je hotel pridobiti tako korist, se kaznuje z zaporom od enega do osmih let.

Primeri zlorabe položaja
Sama zloraba položaja je zelo širok pojem, navedeni pa so najpogostejši ter najbolj javno poznani primeri zlorab položaja.

Mobing
Pogosta sinonima sta trpinčenje na delovnem mestu in šikaniranje. Leyman poda definicijo mobinga, ki pravi, da je to motena komunikacija na delovnem mestu, ki je izrazito obremenjena s konflikti med sodelavci ali med podrejenimi in nadrejenimi, pri tem pa je napadena oseba v podrejenem položaju in izpostavljena sistematičnemu in dlje časa trajajočim napadom ene ali več oseb z namenom, da se ga izrine iz delovne sredine.